संतकबीरनगर:- नकल पर नकेल कसने को लेकर जिला प्रशासन द्वारा गठित सचल टीम ने उपजिलाधिकारी प्रफुल्ल कुमार त्रिपाठी के नेतृत्व में महुली क्षेत्र के जिन दो विद्यालयों पर परीक्षा के दौरान छापेमारी कर इंटरमीडियट के भौतिक विज्ञान परीक्षा में उत्तर पुस्तिकाओ में अनियमितता पाई थी अब उन उत्तर पुस्तिकावो के सम्बन्ध में दिए गए रिपोर्ट के आधार पर उनकी स्क्रीनिंग कराई जायेगी जिसमे सही जांच के बाद दोनों कमरो में सम्पन्न हुई परीक्षा के परिणाम को रोका जा सकता है ! आपको बताते चले कि उपजिलाधिकारी प्रफुल्ल त्रिपाठी ने महुली क्षेत्र के आर पी यादव इंटर कालेज व् मरियम मेमोरियल इंटर कालेज के कक्ष संख्या १ में भौतिक विज्ञान के परीक्षा के दौरान उक्त विद्यालयों पर छापेमारी कर उक्त विद्यालयों के कक्ष संख्या १ में उत्तर पुस्तिकाओ का मिलान कराया था जिसमे ये पाया गया था कि उत्तर पुस्तिकाओ में तमाम छात्र छात्राओ द्वारा लिखे प्रश्नों के उत्तर में समानता पाई गई जिसकी रिपोर्ट डीआईओस को सौंप कर उन उत्तर पुस्तिकाओ कि स्क्रीनिंग कराये जाने का निर्देश प्रशासन ने जारी किया है !